Aleksander Minnus

Aleksander Minnus (12. märts 1896 – 15. detsember 1944) oli ärimees ja fotograaf, kes tegutses Saare- ja Pärnumaal.

 Elulugu 
Aleksander Minnus sündis Pärnumaal Häädemeeste kihelkonnas Orajõe vallas Orajõe külasEAÕK Häädemeeste kogudus; Meetrikaraamat – 1896 Eesti Rahvusarhiiv, EAA.5257.1.261. Ta lõpetas Orajõe vallakooli. 1919. aastal kolis ta Kuressaarde, kus avas fotoateljee. 1920. aasta maikuus abiellus ta Lilli Johanna Elisabeth Rosenblattiga (sündinud 1902). Samal aastal läks ta tagasi Pärnumaale Häädemeestele, seejärel Pärnusse, kus hakkas võõrastemaja pidama. Lisaks osutas ta transporditeenust sõidu- ja veoautoga. Pärast abielulahutust 1936. aastal kolis Minnus Tallinna, kus töötas bussijuhina. 1941. aastal kolis ta ärimehest venna Jakob Minnuse (1901–1990) juurde Kihelkonnale, kus ta remontis kodumasinaid ja raadioid. Aleksander Minnus on maetud Kihelkonna kalmistule.

 Tegevus fotograafina 
pisi|Aleksander Minnuse, hiljem Mihkel Õnnise fotoateljee Kuressaares Lossi 14, SM F 3624:22 F
1919. aastal avas Aleksander Minnus Kuressaares aadressil Lossi 14 fotoateljee, kus ta lõpetas juba järgmisel aastal tegevuseMeie Maa, nr. 69, 1. september 1920, 4.. Ateljee uueks kasutajaks sai Mihkel Õnnis. Pärast 1920. aastal Häädemeestele kolimist tegeles Minnus fotograafiaga vähesel määral edasi. Tema fotodest on teada vaid mõned portreed, millel klient on paigutatud istuma kirjutuslaua taha mõtlikku poosi, raamat käes. Suur osa fotosid ja negatiive hävis halbade hoiutingimuste tõttu kodumajas Häädemeestel.

 Viited 

Kategooria:Eesti fotograafid
Kategooria:Sündinud 1896
Kategooria:Surnud 1944